	
	[bookmark: _Hlk132826301]THIRRJE PËR MJEKË NGA DIASPORA PËR SHPREHJE INTERESI PËR PUNËSIM NË QENDRËN SPITALORE UNIVERSITARE
 “NËNË TEREZA”



Në mbështetje të ligjit nr. 10107, datë 30.3.2009, “Për kujdesin shëndetësor në Republikën e Shqipërisë”, të ndryshuar si dhe të Udhëzimit të Ministrit të Shëndetësisë dhe Mirëqenies Sociale nr. 398, datë 3.6.2026 “Për procedurat e punësimit, emërimit, pezullimit, lirimit dhe të disiplinës së mjekëve në institucionet shëndetësore publike në Republikën e Shqipërisë, nëpërmjet platformës elektronike”, Ministria e Shëndetësisë dhe Mirëqenies Sociale shpall thirrjen  për shprehje interesi për Mjekët nga Diaspora për  punësim në  Qendrën Spitalore Universitare “Nënë Tereza”.

Pozicioni i Punës: Mjek specialist në Shërbimin e Neuroradiologjisë Diagnostike dhe Intervencionuese, në Qendrën Spitalore Universitare “Nënë Tereza”.

Specialiteti i kërkuar: Mjek specialist në “Diagnozë me Imazhe” me nënspecialitet në neuroradiologji intervencionuese, me eksperiencë në angiografinë cerebrale (DSA) dhe trombektominë mekanike.

Afati për aplikim deri më datë 25 shtator 2026.

1. Kandidati duhet të plotësojë kriteret për pranim si vijon:

1. të ketë mbaruar studimet e larta universitare në fakultetin e mjekësisë;
1. të ketë mbaruar specializimin pasuniversitar në specialitetin “Diagnozë me Imazhe”;
1. të ketë kryer studimet universitare dhe/ose specializimin jashtë Republikës së Shqipërisë, ose të ketë ushtruar apo ushtron profesionin për  të paktën 2 (dy) vite në institucione shëndetësore në shtetet anëtare të Bashkimit Evropian ose OECD-së;
1. të ketë nënspecialitet në neuroradiologji intervencionuese;
1. të ketë eksperiencë pune në angiografinë cerebrale diagnostike, procedurat neuroendovaskulare dhe trombektominë mekanike; 
1. të ketë lejen e ushtrimit të profesionit të vlefshme;
1. të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;

1. Dokumentat e nevojshëm për aplikim:

a) kërkesë për shprehje interesi;
b) jetëshkrimin e kandidatit (CV); 
c) fotokopje të letërnjoftimit (ID) ; 
d) diplomën universitare dhe listën e notave (për kandidatët që kanë studiuar jashtë vendit, diploma e tyre duhet të jetë e njohur nga ministria përgjegjëse për arsimin); 
e) diplomën e specializimit dhe listën e notave (për kandidatët që kanë studiuar jashtë vendit aplikohen të njëjtat kërkesa si shkronja “d” më sipër); 
f) dëshmi të nënspecialitetit, kualifikime, trajnime në fushën e kërkuar;
g) lejen e ushtrimit të profesionit brenda afatit të vlefshmërisë; 
gj) vërtetim nga institucioni ku punon për eksperiencën e punës;

Kandidatët duhet të aplikojnë on-line nëpërmjet faqes zyrtare të Ministrisë së Shëndetësisë dhe Mirëqenies Sociale, në seksionin “Mjekë nga Diaspora”, në adresën: https://shendetesia.gov.al/mjeket-diaspora/

